CELEX: 62008CN0458
Language: lv
Date: 2008-10-21 00:00:00
Title: Lieta C-458/08: Prasība, kas celta 2008. gada 21. oktobrī — Eiropas Kopienu Komisija/Portugāles Republika

20.12.2008   
            
            
               LV
            
            
               Eiropas Savienības Oficiālais Vēstnesis
            
            
               C 327/19
            
         Prasība, kas celta 2008. gada 21. oktobrī — Eiropas Kopienu Komisija/Portugāles Republika
   (Lieta C-458/08)
   (2008/C 327/31)
   Tiesvedības valoda — portugāļu
   Lietas dalībnieki
   
      Prasītāja: Eiropas Kopienu Komisija (pārstāvji — E. Traversa, P. Guerra e Andrade)
   
      Atbildētāja: Portugāles Republika
   Prasītājas prasījumi:
   
               —
            
            
               atzīt, ka, attiecībā uz būvniecības pakalpojumu sniegšanu noteikdama tādas pašas prasības kā uzņēmējdarbības veikšanai, Portugāles Republika nav izpildījusi EKL 49. pantā paredzētos pienākumus;
            
         
               —
            
            
               piespriest Portugāles Republikai atlīdzināt tiesāšanās izdevumus.
            
         Pamati un galvenie argumenti
   Portugāles tiesību akti par piekļuvi būvniecībai un darbību šajā jomā (Dekrēts-likums Nr. 12/2004) būvniecības darbības veikšanu Portugālē pakļauj prasībai par licences saņemšanu.
   Neviens uzņēmums bez jebkādiem izņēmumiem nevar Portugālē veikt būvniecības, pārbūves, paplašināšanas, labošanas, saglabāšanas, tīrīšanas, rekonstrukcijas vai nojaukšanas darbības vai, vispārīgi runājot, jebkādas ar būvniecību saistītas darbības bez iepriekšējas Portugāles iestāžu atļaujas.
   Portugāles konkurences tiesību akti, ar kuriem uzņēmumiem, tostarp Kopienu uzņēmumiem, aizliedz Portugālē sniegt būvniecības pakalpojumus bez iepriekšējas Portugāles iestāžu atļaujas piekļūt būvniecības nozarei ir EKL 49. panta pārkāpums.
   Prasības piekļuvei būvniecības nozarei, kas noteiktas Portugāles tiesību aktos, ir prasības par uzņēmējdarbības veikšanu. Portugāles tiesību akti nenošķir uzņēmējdarbības veikšanu no pagaidu rakstura pakalpojumu sniegšanas.
   Lai sniegtu pakalpojumus Portugālē, citās valstīs reģistrētiem būvniecības uzņēmumiem ir jāizpilda visi uzņēmējdarbības veikšanai nepieciešamie nosacījumi, kas praksē nozīmē, ka šiem būvniecības uzņēmumiem nav cita risinājuma kā reģistrēties Portugālē. Šāda prasība ierobežo brīvību veikt uzņēmējdarbību.
   Nosacījumi darbības turpināšanai ir arī pakalpojumu sniegšanas brīvības ierobežojums, jo tie padara neiespējamu pagaidu rakstura pakalpojumu sniegšanu.
   Iemesli, uz kuriem Portugāles valsts atsaucas, lai attaisnotu attiecīgos ierobežojumus, nav pamatoti un nevar tikt ņemti vērā.